1938 m. Lietuvos futbolo taurės

1938 m. Lietuvos futbolo taurės – futbolo taurių turnyrai Lietuvoje, vykę 1938 m. Varžybos vyko nesistemingai ir nevieningai, apimdamos tik tam tikrus regionus (apygardas).

 Žiemos taurė 

Vasarį buvo surengtas žiemos futbolo turnyras, kuriame kovojo 8 komandos. Turnyre žaidė pajėgiausios Kauno komandos, tarp jų Kauno „Hapoel“ ir Kauno „Tauras“.

 Pavasario taurė 

Turnyre žaidė tos pačios pajėgiausios Kauno komandos, kaip ir Žiemos taurėje. Kovo 27 d. buvo baigtas pavasario žaibo futbolo turnyras, kurio baigmė buvo žaibiška tiesiogine prasme: rungtynių metu pradėjus lynoti, perkūnas trenkė į netoli aikštės stovėjusį ąžuolą ir kartu pritrenkė teisėją Janulevičių, tačiau šis greitai atsigavo ir baigė teisėjauti. Nugalėjo „Maisto“ komanda. Po lygiųjų buvo mušami baudiniai po 3 į kiekvienus vartus.

 Lietuvos tautinė olimpiada 

Tautinės olimpiados atidarymas vyko liepos 17 d. nuo 16 valandos Kauno valstybiniame stadione, jį stebėjo per 10 000 žiūrovų. Futbolo turnyras I Lietuvos tautinėje olimpiadoje vyko 1938 m. liepos 26–30 d., jame dalyvavo 16 komandų, tarp jų ir Latvijos lietuvių sporto sąjunga. Lygiųjų atveju turėjo būti skiriama 11 m baudinių serija – mušami baudiniai po 3 į kiekvienus vartus.

Kai kur nurodoma, kad rungtynės baigėsi 2-1.

 Prizininkai 

 Darbininkų taurė 

Balandžio 23 d. Darbininkų ir tarnautojų sporto sąjungos aikštėje įvyko futbolo žaibo žaidynės, kuriomis buvo oficialiai pradėtas ir Kauno miesto darbininkų sezonas.

Įmonių pirmenybėse žaidė 29 įmonių komandos, suskirstytos į 4 grupes po 7–8 komandas. Po 2 komandas iš grupės pateko į ketvirtfinalį ir toliau kovojo vieno minuso sistema. Darbo rūmų organizuotame turnyre nugalėjo Geležinkeliečių šaulių komanda. Lemiamos dvikovos:

 Šaltiniai 

 Nuorodos 

 LFF tauré 1938 (Foot.dk)